SL Uradni list Evropske unije C 47/6

Objava zahteve po registraciji na podlagi člena 6(2) Uredbe (EGS) št. 2081/92 o zaščiti označb porekla in geografskih označb

(2005/C 47/04)

Ta objava podeljuje pravico do ugovora na podlagi členov 7 in 12(d) navedene uredbe. Vsak ugovor tej zahtevi mora biti poslan s posredovanjem pristojnega organa države članice, države članice STO ali tretje države, priznano v skladu s členom 12(3) v roku šestih mesecev od te objave. Spremljajoče utemeljitve za objavo so navedene spodaj in zlasti po točki 4.6 jih je treba šteti za upravičene na podlagi Uredbe (EGS) št.2081/92.

POVZETEK

UREDBA SVETA (EGS) ŠT. 2081/92

„PÂTES D'ALSACE“

št. CE: FR/00324/7.11. 2003

ZOP ( ) ZGO (X)

Seznam se uporablja kot povzetek informacij za namen obveščanja. Za popolne informacije in zlasti za proizvajalce proizvodov, ki jih pokrivata zadevna ZOP ali ZGO, je treba poiskati pojasnila v popolni verziji specifikacij na državni ravni ali pri službah Evropske komisije (1).

1. Pristojna služba države članice:

Ime: Institut National des Appellations d'Origine Naslov: 138, Champs Elysées – 75008 PARIS – FRANCE Tel.: (1) 53 89 80 00 Faks: (1) 42 25 57 97

2. Skupina:

2.1 Ime: Alsace Qualité: section: „fabricants de pâtes“ 2.2 Naslov: 2 rue de Rome 67300 SCHILTIGHEIM Telefon: 03 88 19 16 78 Faks: 03 88 18 90 42 Elektronski naslov: alsace-qualite@alsace-qualite.com 2.3 Sestava: združenje lokalnega prava, ki ga sestavljajo 3 kolegiji: — strokovno združenje kmetov (kmetijska zbornica, sindikat, zadruga) — organizacije proizvajalcev in kmetijsko-prehrambna podjetja, organizirana v strokovne sekcije — predstavniki distribucije, potrošnje in gostinskih storitev

3. Vrsta proizvoda:

Razred 2.7. Testenine

4. Opis iz specifikacije:

(povzetek pogojev iz člena 4(2))

4.1 Ime: „Pâtes d'Alsace“

4.2 Opis: „Pâtes d'Alsace“ (alzaške testenine) se tržijo v prehrambni embalaži, skozi katero se vidi celoten proizvod ali del njega.

Izdelane so po tradicionalnem receptu, se pravi z izbrano mešanico naslednjih sestavin v navedenih količinah:

1 kg visokokakovostnega zdroba iz pšenice durum

320 g svežih jajc (oziroma 7 svežih jajc)

4.3 Geografsko območje: Poimenovanje „pâte d'Alsace“ se lahko uporabi samo za testenine, izdelane v proizvodnih enotah v Alzaciji.

4.4 Dokazilo o poreklu: „Pâtes d'Alsace“ se iz določenih surovin izdelujejo v proizvodnih enotah v Alzaciji, ki tako nadaljujejo tradicijo jajčnih testenin.

Sistem sledljivosti znotraj vsakega podjetja omogoča, da se na podlagi končnega izdelka lahko ugotovi proizvodne parametre in uporabljene surovine.

Ta sledljivost temelji na sistemu identifikacije serij v vseh stopnjah proizvodnje in na ustreznih registracijah.

4.5 Metoda pridobivanja: „Pâtes d'Alsace“ so pripravljene iz visokokakovostnega zdroba iz pšenice durum in 320 g svežih jajc na kilogram zdroba. Metoda pridobivanja „Pâtes d'Alsace“ je razdeljena na več pomembnih stopenj.

4.6 Povezava:

Posebna značilnost

„Pâtes d'Alsace“ že od nekdaj izdelujejo iz moke in jajc. Ta alzaška navada, da se uporabi veliko količino jajc, se razlaga s tem, da gre do 19. stoletja predvsem za domačo proizvodnjo na podeželju, kjer so bila jajca s kmetij enostavno dostopna.

Izdelava testenin je bila dolgo v rokah gospodinj, ki so recept in izkušnje prenašale z matere na hčer.

Industrializacija proizvodnega procesa konec 19. in predvsem v začetku 20. stoletja ni podvomila v ta tradicionalni recept. Ravno nasprotno, proizvajalci so si ves čas prizadevali, da bi testenine obogatili z jajci, dokler niso dosegli količine 7 jajc na kilogram uporabljenega zdroba iz pšenice durum. Glede optimalnega ravnotežja na organoleptični ravni so si alzaški proizvajalci danes enotni in torej lahko nadaljujejo tradicijo jajčnih testenin.

Določena kakovost

Jajce izboljšuje okus, olajšuje obdelavo testa in zagotavlja boljšo vzdržljivost med kuhanjem.

Zgodovinski in sedanji sloves

Zgodovinska študija, ki jo je opravil varuh dediščine in kulturni ataše za alzaško umetnost in zgodovino pri generalnem svetu v Bas-Rhin, Roland OBERLE, dokazuje, da v Alzaciji izdelujejo testenine verjetno že od 15. stoletja in zlasti, da so to ves čas, od takrat do danes, jajčne testenine:

1507: prva kuharska knjiga, izdana v Alzaciji (Kochbuch, ki jo je natisnil Mathias Kopfuff, Strasburg, 1507), in tudi nemški prevod dela Platine (Von allen Speiser und Gerichem Strasbourg, 1530) že omenjata obstoj Wasser Strieble (Spätzle). 1671: opat Buchinger je sestavil recept za alzaške testenine, ki velja še danes: „rezanci so narejeni iz veliko jajc, dobre moke in soli. Brez vode, samo veliko jajc“. 1811: referenčno delo o alzaški kulinariki: Oberrheinisches Kochbuch (Kuharica Haut-Rhin), v katerem je recept za rezance zvest receptom opata Buchingerja. 1840: prva industrija v Alzaciji: Maison Scheurer, opremljena z najmodernejšimi stroji. Uporablja stroj za gnetenje testa in hidravlično stiskalnico. Po letu 1870: testenine izdeluje na stotine pekov; da bi jih ohranili, jih sušijo v toploti pekarne. 1871: Scheurerju se pridruži okrog petnajst tovarn. Alzacija postane hitro glavna proizvajalka jajčnih testenin v nemškem Rajhu. 1920: širitev se nadaljuje z odprtjem DEKA, ki stavi na kakovost (kakovosten zdrob iz pšenice durum, sveža jajca, razbita v tovarni). 1932: izdelki DEKA prejmejo zlato medaljo na l'Exposition internationale du centenaire de Pasteur (Mednarodna razstava ob stoletnici Pasteurjevega rojstva). 1933: izdelki DEKA prejmejo veliko nagrado na razstavi Le Confort chez Soi (Udobje doma) in zlato medaljo na l'Exposition d'économie domestique de Paris (Razstava domačega gospodarstva v Parizu). 1934: izdelki DEKA so na l'Exposition universelle industrielle et commerciale de Paris (Svetovna razstava industrije in trgovine v Parizu) brez konkurence. 1996: objava zgodovinskega dela: „Histoire des pâtes d'Alsace“ (Zgodovina alzaških testenin) (avtorja: Catherine MALAVAL in Roland OBERLE – Editions VETTER). 1998: „pâtes d'Alsace“ so navedene in opisane v „l'inventaire du patrimoine culinaire de la France – Alsace – Produits du territoire et recettes traditionnelles“ (Seznam francoske kulinarične dediščine – Alzacija – Izdelki z območja in tradicionalni recepti) – Editions Albin Michel).

Tradicija testenin iz svežih jajc je že tri stoletja ena od kulinaričnih posebnosti Alzacije.

Te testenine spremljajo tradicionalne jedi, kot so zajčji ali ribji ragu ali renski losos.

„Pâtes d'Alsace“ danes obsegajo več kot 50 % nacionalne proizvodnje jajčnih testenin.

4.7 Nadzorna struktura:

Ime: CERTIQUAL, združenje za certificiranje alzaških kakovostnih proizvodov, združenje lokalnega prava, registrirano pri sodišču v Schiltigheimu pod številko 1163 v skladu s standardom EN 45011, z dovoljenjem št. CC 08 in akreditacijo COFRAC. Naslov: Espace Européen de l'Entreprise – 2 rue de Rome – 67300 SCHILTIGHEIM Telefon: 03 88 19 16 78 Faks: 03 88 19 55 29 Elektronski naslov: certiqual2@wanadoo.fr

4.8 Označevanje: Na embalaži vsakega paketa testenin bo navedeno naslednje:

PÂTES D'ALSACE

7 oeufs frais

au kilo de semoule de blé dur

CERTIQUAL

67300 SCHILTIGHEIM

numéro d'agrément CC 08

4.9 Nacionalne zahteve:

–

(1) Evropska komisija – Generalna direkcija za kmetijstvo – Urad za politiko kakovosti kmetijskih proizvodov – B-1049 Bruselj